Sjekkliste for godt smittevern i forbindelse med arrangementer for barn og unge av lengre varighet

|  |  |
| --- | --- |
| **Tiltak** | **Merknad** |
| **Arrangørens overordnede ansvar** |  |
| Sørge for at ledere/instruktører er kjent med gjeldende smitteverntiltak |   |
| Sørge for at det foreligger en plan for håndtering, isolering og oppfølging av mistenkt smittede, samt for rengjøring av lokale eller toalett der den syke har oppholdt seg |   |
| Gjøre informasjon om gjeldende smitteverntiltak tilgjengelig via informasjonsplakater eller annet informasjonsmateriell |   |
| Informere deltagere/foresatte om gjeldende smitteverntiltak før oppstart. Vurdere om informasjonen bør gjøres tilgjengelig på flere språk |   |
| Sikre at det er tilstrekkelig med ledere/instruktører for å kunne ivareta anbefalte smitteverntiltak |   |
| **Hygienetiltak** |   |
| Sikre at det er nok såpe og tørkepapir tilgjengelig ved alle håndvaskstasjoner og toaletter |   |
| Sikre at håndhygienemuligheter er tilgjengelig for deltagerne |   |
| Henge opp plakater om håndvaskrutiner og hostehygiene |   |
| Henge opp alkoholbasert desinfeksjon der håndvask ikke er tilgjengelig  |   |
| **Redusert kontakt mellom personer** |   |
| Sikre at arealene tillater at avstandskravene kan ivaretas i forhold til antall deltagere |   |
| Vurdere å dele deltagerne inn i mindre grupper |  |
| Legge til rette for at trengsel kan unngås, for eksempel ved å ha forskjellige oppmøtesteder eller oppmøtetider for ulike grupper |   |
| Vurder å introdusere merking på gulv for å sikre avstand i områder der det kan oppstå trengsel |  |
| Informere om å begrense bruk av offentlig transport til og fra arrangementet/aktiviteten der det er mulig |   |
| Begrense antall ledsagere utover det som er nødvendig |   |
| **Renhold** |   |
| Gjennomgå lokale renholdsplaner med tanke på organisering, ansvar og ressursbehov, og gjøre tilpasninger der det er behov. Det bør legges en plan for hyppighet og metode for renhold |   |
| Sørge for forsterket renhold av sanitæranlegg og hyppig berørte kontaktflater |   |